Moody ຫຼຸດຄະແນນ 5 ທະນາຄານ ໃນເນເທີແລນ
ອົງການບໍລິການໆລົງທຶນ Moody ປະກາດຫຼຸດຄະແນນ ຄວາມໜ້າເຊື່ອຖືດ້ານການເງິນ ຂອງ 5 ທະນາຄານ ໃນເນເທີແລນ
ອົງການບໍລິການໆລົງທຶນ Moody ກ່າວວ່າ ຕົນໄດ້ຕັດຄະແນນຄວາມໜ້າເຊື່ອຖືດ້ານການ ເງິນຂອງທະນາຄານ Netherland 5 ທະນາຄານ ແລະມີທ່າທາງວ່າສະພາບຄວາມຍຸ່ງຍາກ ລໍາບາກຂອງບັນດາທະນະຄານຢູ່ໃນ Netherland ຈະດໍາເນີນຕໍ່ໄປຕະຫລອດປີນີ້ແລະບາງ ທີອາດຈະດົນກວ່ານັ້ນ ອົງການບໍລິການໆລົງທຶນ Moody ກ່າວຢູ່ໃນຖະແຫລງການສະບັບນຶ່ງວ່າ ທະນາຄານທີ່ ໄດ້ຮັບຜົນກະທົບໃນຄັ້ງນີ້ແມ່ນຮວມທັງທະນາຄານ ING ແລະ ABN AMRO ທີ່ຄະແນນ ຄວາມໜ້າເຊື່ອຖື ໄດ້ຖືກຕັດລົງສອງຂັ້ນເປັນ A2 ທະນາຄານ ING ໄດ້ຖືກຈັດໄວ້ວ່າ ຈະມີ ການລຸບທຶນໃນອະນາຄົດ ອົງການ Moody ຍັງກ່າວອີກວ່າ ມີທ່າທາງວ່າການເຮັດທຸລະກິດຍັງຄົງຈະປະສົບກັບຄວາມ ຍຸ່ງຍາກລໍາບາກຍ້ອນລາຄາເຮືອນໄດ້ຕົກຕໍ່າລົງໃນ Netherland ແລະວິກິດການໜີ້ສີນຂອງ ຢູໂຣບ ເດືອນແລ້ວນີ້ອົງການໆລົງທຶນ Moody’s ກໍໄດ້ຫຼຸດຄະແນນຄວາມໜ້າເຊື່ອຖືໃນການຈ່າຍ ໜີ້ສິນຂອງ 16 ທະນາຄານ ໃນປະເທດສະເປນແຕ່ນຶ່ງຫາສາມຂັ້ນ ໂດຍອ້າງເຫດຜົນຂອງ ການຊັກຊ້້າທາງເສດຖະກິດ ທີ່ຍັງດຳເນີນຢູ່ຕໍ່ມາ ແລະໄດ້ຕັດຄະແນນຄວາມໜ້າເຊື່ອຖືດ້ານ ການເງິນຂອງລັດຖະບານສະເປນ